Ормокоев Асылбек Жекшеналиевич
Ормокоев Асылбек Жекшеналиевич (20. 8. 1953-ж. туулган, Кант шаары) – генерал-майор (2000). И. С. Конев атындагы Алматы жогорку жалпы аскердик командалык окуу жайын (1974), М. В. Фрунзе атындагы аскердик академияны (1988), РФ Куралдуу күчтөрүнүн Генералдык штабынын Аскердик академиясын (1996) бүткөн. 1974–91-ж. СССР Куралдуу күчтөрүнүн Орто Азия аскер округунда, Аскерлердин борбордук тобунда (Чехословакия), Түркстан аскер округунда командачы, дивизия, полк, рота, батальон командири, командирдин орун басары, штаб башчынын орун басары, бөлүмдүн улук офицери, 1991–92-ж. КР Куралдуу Күчтөрүндө взвод командири, аскерлердин Түштүк тобунун командачысы, 1992– 94-ж. бөлүм башчы, башкармалыктын башчысы, штаб башчынын орун басары, 1994–96-ж. КРдин Куралдуу Күчтөрүнүн Башкы штаб башчысынын орун басары, 1996–99-ж. КМШга мүчө мамлекеттердин аскердик кызматташтыгын координациялоо боюнча штаб башчысынын орун басары, 1999–2000-ж. КРдин Куралдуу Күчтөрүнүн Башкы штаб башчысынын 1-орун басары, 2000–01-ж. Эл аралык террористтердин бандиттик түзүлүштөрүн жок кылуу боюнча аскерлердин Түштүк тобунун командачысы, 2001–06-ж. КР коргоо министринин 1-орун басары, 2006–07-ж. Ташкент ш-нда Шанхай Кызматташтык Уюмунун аймактык террорго каршы түзүмүнүн аткомунун директорунун карамагында, 2007–09-ж. КРдин Куралдуу Күчтөрүнүн Башкы штаб башчысынын 1-орун басары, 2009–10-ж. КМШ Аткомунун коопсуздук чөйрөсүндө кызматташтык боюнча коркунучтарга каршы аракет кылуу департаментинин директорунун орун басары-бөлүм башчысы, 2010–11-ж. КР коргоо министринин 1-орун басары болуп иштеген. «Ардак Белгиси», 3-даражадагы Манас ордендери менен сыйланган. 
Инсандар

Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7